Δημόσια Διαβούλευση  για το Στρατηγικό Σχέδιο (Α΄Φάση) του Επιχειρησιακού Προγράμματος 2025- 2028 του Δήμου Ελληνικού Αργυρούπολης.

Στο πλαίσιο της κατάρτισης του Επιχειρησιακού Προγράμματος 2025 – 2028 του Δήμου Ελληνικού Αργυρούπολης, θέτουμε σε δημόσια διαβούλευση το Στρατηγικό Σχέδιο (Α΄ Φάση) το οποίο εγκρίθηκε με την υπ’ αριθμ  150/2026 Απόφαση του Δημοτικού Συμβουλίου.
Η συμμετοχή σας είναι ουσιαστική.
Η γνώμη των πολιτών, των φορέων και των συλλόγων της πόλης μας είναι καθοριστική. Στόχος μας είναι να καταγράψουμε τα κρίσιμα ζητήματα του Δήμου μας, να αναδείξουμε τις ευκαιρίες της περιοχής και να βελτιώσουμε τόσο την καθημερινότητα των δημοτών όσο και τη λειτουργία των ίδιων των υπηρεσιών του Δήμου.
Σας καλούμε να καταθέσετε τις προτάσεις σας, τις παρατηρήσεις και τις ιδέες σας για να δράσεις που εμπίπτουν στις αρμοδιότητες του Δήμου.
Πως αξιοποιούνται οι προτάσεις σας.
Όλες οι απόψεις που θα υποβληθούν και θα αξιολογηθούν από την αρμόδια υπηρεσία του Δήμου. Τα συμπεράσματα της διαβούλευσης θα ενσωματωθούν στο τελικό κείμενο του Επιχειρησιακού Σχεδιασμού, το οποίο θα εισαχθεί εκ νέου στο Δημοτικό Συμβούλιο προς τελική έγκριση.
Το όραμα του Δήμου Ελληνικού Αργυρούπολης εξειδικεύεται σε τέσσερις (4) Άξονες:
1. Περιβάλλον και Ποιότητα Ζωής
2. Κοινωνική Πολιτική, Υγεία, Παιδεία, Πολιτισμός και Αθλητισμός
3. Τοπική Οικονομία και Απασχόληση
4. Οργάνωση και Λειτουργία Δήμου
Κάθε ένας από τους ανωτέρω άξονες αναλύεται σε περαιτέρω Μέτρα ενώ κάθε Μέτρο ακολούθως περιλαμβάνει ένα ή περισσότερους Στόχους.
Ο πίνακας που ακολουθεί απεικονίζει την ιεραρχική διάρθρωση των Αξόνων και  Μέτρων  του Στρατηγικού Σχεδιασμού του Δήμου για την χρονική περίοδο 2025-2028.

Που θα βρείτε το κείμενο και Πως θα συμμετέχετε
Το πλήρες κείμενο του Στρατηγικού Σχεδιασμού (Α΄φάση) είναι αναρτημένο στην ιστοσελίδα του Δήμου (www.elliniko-argyroupoli.gr).
Μπορείτε να διατυπώσετε τις προτάσεις και τα σχόλιά σας εγγράφως ή ηλεκτρονικά (συμπληρώνοντας το σχετικό ερωτηματολόγιο το οποίο επίσης έχει αναρτηθεί στην ιστοσελίδα του Δήμου) προς το Τμήμα Επιχειρησιακού Σχεδιασμού και Ευρωπαϊκών Προγραμμάτων της Διεύθυνσης Ανάπτυξης και Προγραμματισμού με τους εξής τρόπους:
- Ηλεκτρονικά μέσω αποστολής στο email k.malama@elliniko-argyroupoli.gr
- Ηλεκτρονικά ή εγγράφως στο Πρωτόκολλο του Δήμου protokollo@elliniko-argyroupoli.gr
[bookmark: _GoBack]Η διαδικασία της Δημόσιας Διαβούλευσης θα διαρκέσει από 31/7/2026 έως και 23/8/2026 και ώρα 24:00

Σας ευχαριστούμε εκ των προτέρων για τη συμμετοχή και τη συνεργασία σας στη διαμόρφωση του μέλλοντος του Δήμου μας.



